CELEX: 22020D0081
Language: et
Date: 2018-03-23 00:00:00
Title: EMP ühiskomitee otsus nr 64/2018, 23. märts 2018, millega muudetakse EMP lepingu IX lisa „Finantsteenused“ [2020/81]

30.1.2020   
               
               
                  ET
               
               
                  Euroopa Liidu Teataja
               
               
                  L 26/60
               
            
         EMP ÜHISKOMITEE OTSUS
         nr 64/2018,
         23. märts 2018,
         millega muudetakse EMP lepingu IX lisa „Finantsteenused“ [2020/81]
         EMP ÜHISKOMITEE,
         võttes arvesse Euroopa Majanduspiirkonna lepingut (edaspidi „EMP leping“), eriti selle artiklit 98,
         ning arvestades järgmist:
         
                     (1)
                  
                  
                     EMP lepingusse tuleb inkorporeerida Euroopa Parlamendi ja nõukogu 17. aprilli 2013. aasta määrus (EL) nr 345/2013 Euroopa riskikapitalifondide kohta (1).
                  
               
                     (2)
                  
                  
                     EMP lepingusse tuleb inkorporeerida Euroopa Parlamendi ja nõukogu 17. aprilli 2013. aasta määrus (EL) nr 346/2013 Euroopa sotsiaalettevõtlusfondide kohta (2).
                  
               
                     (3)
                  
                  
                     EMP lepingusse tuleb inkorporeerida komisjoni 3. juuni 2014. aasta rakendusmäärus (EL) nr 593/2014, milles sätestatakse rakenduslikud tehnilised standardid seoses Euroopa Parlamendi ja nõukogu määruse (EL) nr 345/2013 (Euroopa riskikapitalifondide kohta) artikli 16 lõike 1 kohase teate vorminguga (3).
                  
               
                     (4)
                  
                  
                     EMP lepingusse tuleb inkorporeerida komisjoni 3. juuni 2014. aasta rakendusmäärus (EL) nr 594/2014, milles sätestatakse rakenduslikud tehnilised standardid seoses Euroopa Parlamendi ja nõukogu määruse (EL) nr 346/2013 (Euroopa sotsiaalettevõtlusfondide kohta) artikli 17 lõike 1 kohase teate vorminguga (4).
                  
               
                     (5)
                  
                  
                     Seetõttu tuleks EMP lepingu IX lisa vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            EMP lepingu IX lisa punkti 31bcai (komisjoni rakendusotsus (EL) 2015/2042) järele lisatakse järgmine punkt:
            
                        „31bd.
                     
                     
                        
                           32013 R 0345: Euroopa Parlamendi ja nõukogu 17. aprilli 2013. aasta määrus (EL) nr 345/2013 Euroopa riskikapitalifondide kohta (ELT L 115, 25.4.2013, lk 1).
                        Käesolevas lepingus loetakse selle määruse sätteid järgmises kohanduses.
                        
                                    a)
                                 
                                 
                                    Sõltumata käesoleva lepingu protokolli nr 1 sätetest ja kui käesolevas lepingus ei ole ette nähtud teisiti, hõlmavad mõisted „liikmesriik/liikmesriigid” ja „pädevad asutused” lisaks oma tähendusele kõnealuses määruses ka vastavalt EFTA riike ja nende pädevaid asutusi.
                                 
                              
                                    b)
                                 
                                 
                                    Artiklites 22 ja 23 lisatakse sõna „Euroopa Väärtpaberiturujärelevalve” järele sõnad „või asjakohasel juhul EFTA järelevalveamet” vastavas käändes.
                                 
                              
                                    c)
                                 
                                 
                                    Artikli 23 lõikes 2 asendatakse sõnad „liidu õigusaktidega” sõnadega „EMP lepingu sätetega”.
                                 
                              
                                    d)
                                 
                                 
                                    Artiklis 24 asendatakse sõnad „Euroopa Väärtpaberiturujärelevalve poole, kes” sõnadega „Euroopa Väärtpaberiturujärelevalve poole. Euroopa Väärtpaberiturujärelevalve või asjakohasel juhul EFTA järelevalveamet”.
                                 
                              
                  
                        31bda.
                     
                     
                        
                           32014 R 0593: komisjoni 3. juuni 2014. aasta rakendusmäärus (EL) nr 593/2014, milles sätestatakse rakenduslikud tehnilised standardid seoses Euroopa Parlamendi ja nõukogu määruse (EL) nr 345/2013 (Euroopa riskikapitalifondide kohta) artikli 16 lõike 1 kohase teate vorminguga (ELT L 165, 4.6.2014, lk 41).
                     
                  
                        31be.
                     
                     
                        
                           32013 R 0346: Euroopa Parlamendi ja nõukogu 17. aprilli 2013. aasta määrus (EL) nr 346/2013 Euroopa sotsiaalettevõtlusfondide kohta (ELT L 115, 25.4.2013, lk 18).
                        Käesolevas lepingus loetakse selle määruse sätteid järgmises kohanduses.
                        
                                    a)
                                 
                                 
                                    Sõltumata käesoleva lepingu protokolli nr 1 sätetest ja kui käesolevas lepingus ei ole ette nähtud teisiti, hõlmavad mõisted „liikmesriik/liikmesriigid” ja „pädevad asutused” lisaks oma tähendusele kõnealuses määruses ka vastavalt EFTA riike ja nende pädevaid asutusi.
                                 
                              
                                    b)
                                 
                                 
                                    Artiklites 23 ja 24 lisatakse sõna „Euroopa Väärtpaberiturujärelevalve” järele sõnad „või asjakohasel juhul EFTA järelevalveamet” vastavas käändes.
                                 
                              
                                    c)
                                 
                                 
                                    Artikli 24 lõikes 2 asendatakse sõnad „liidu õigusaktidega” sõnadega „EMP lepingu sätetega”.
                                 
                              
                                    d)
                                 
                                 
                                    Artiklis 25 asendatakse sõnad „Euroopa Väärtpaberiturujärelevalve poole, kes” sõnadega „Euroopa Väärtpaberiturujärelevalve poole. Euroopa Väärtpaberiturujärelevalve või asjakohasel juhul EFTA järelevalveamet”.
                                 
                              
                  
                        31bea.
                     
                     
                        
                           32014 R 0594: komisjoni 3. juuni 2014. aasta rakendusmäärus (EL) nr 594/2014, milles sätestatakse rakenduslikud tehnilised standardid seoses Euroopa Parlamendi ja nõukogu määruse (EL) nr 346/2013 (Euroopa sotsiaalettevõtlusfondide kohta) artikli 17 lõike 1 kohase teate vorminguga (ELT L 165, 4.6.2014, lk 44).“
                     
                  
         
            Artikkel 2
            Määruste (EL) nr 345/2013 ja (EL) nr 346/2013 ning rakendusmääruste (EL) nr 593/2014 ja (EL) nr 594/2014 islandi- ja norrakeelsed tekstid, mis avaldatakse Euroopa Liidu Teataja EMP kaasandes, on autentsed.
         
         
            Artikkel 3
            Käesolev otsus jõustub 24. märtsil 2018, tingimusel et kõik EMP lepingu artikli 103 lõike 1 kohased teated on edastatud (*1).
         
         
            Artikkel 4
            Käesolev otsus avaldatakse Euroopa Liidu Teataja EMP osas ja EMP kaasandes.
         
         
            Brüssel, 23. märts 2018
            
               
                  EMP ühiskomitee nimel
               
               
                  eesistuja
               
               Claude MAERTEN
            
         
         
            (1)  ELT L 115, 25.4.2013, lk 1.
         
            (2)  ELT L 115, 25.4.2013, lk 18.
         
            (3)  ELT L 165, 4.6.2014, lk 41.
         
            (4)  ELT L 165, 4.6.2014, lk 44.
         
            (*1)  Põhiseadusest tulenevad nõuded on nimetatud.